ମଦନେଶ୍ୱର ମନ୍ଦିର ଭୁବନେଶ୍ୱରରେ ଥିବା ଏକ ଶୈବ ମନ୍ଦିର। ଏହା ଦ୍ୱାଦଶ ଶତାବ୍ଦୀରେ ନିର୍ମିତ ହେଇଥିଲା । ଏହା ଶିଶୁପାଳଗଡର ସନ୍ତରାପୁରଠାରେ ଅବସ୍ଥିତ । ଏଠାରେ ଶିବଲିଙ୍ଗ ସହ ଯୋନିପୀଠ ମଧ୍ୟ ରହିଛି । ମୁଖ୍ୟ ମନ୍ଦିର ଅନେକ ଆଗରୁ ଭଗ୍ନ ହେଇଯାଇଥିବା ବେଳେ ପ୍ରଭାଗ ଅଂଶ ରହିଛି । ମନ୍ଦିରର ଉତ୍ତର , ପଶ୍ଚିମ ଓ ପୂର୍ବ ଦିଗରେ ବାସଗୃହ ସବୁ ରହିଥିବା ବେଳେ ଦକ୍ଷିଣରେ ରାସ୍ତା ରହିଛି । ମନ୍ଦିର ପୂର୍ବ ଦିଗକୁ ମୁଖ କରି ରହିଥିଲା । ପ୍ରଭାଗ ଅଂଶକୁ ମରାମତି କରାଯିଛି ।